**Zmluva**

**o poskytnutí charitatívnej reklamy**

uzatvorená v zmysle ust. § 269 ods. 2 zákona č. 513/1991 Zb. Obchodný zákonník v platnom znení

v spojení s ust. § 13 ods. 1 písm. g) zákona č. č. 595/2003 Z. z. o dani z príjmov v znení neskorších predpisov

medzi zmluvnými stranami:

**NEZISKOVÁ ORGANIZÁCIA:**

názov: **Slovenská spoločnosť chemického inžinierstva (ďalej len „SSCHI“)**

právna forma: **občianske združenie**

IČO: **42172756**

DIČ: **2022033497**

Sídlo: **Radlinského 9, 812 37 Bratislava – Staré Mesto**

Zastúpený: **štatutár, Ing. Ján Janošovský, PhD., predseda**

Bankové spojenie: **SK24 0200 0000 0001 2233 6012**

Zapísaná na MV SR pod. č. **VVS/1-900/90-10314**

Tel.: **+421 948 700 139**

Email:

(ďalej len **„Poskytovateľ** “)

a

**OBCHODNÁ SPOLOČNOSŤ:**

obchodné meno/názov:

právna forma:

IČO:

DIČ:

IČ DPH:

Sídlo:

Zastúpená:

Bankové spojenie:

Zapísaná v registri ..., oddiel: ..., vložka číslo: ...

(ďalej len „ **Objednávateľ** “)

uzatvárajú túto zmluvu (ďalej aj ako „ **zmluva** “):

**Čl. 1**

**Predmet zmluvy**

1. Poskytovateľ je občianskym združením, založeným podľa ustanovení zákona č. 83/1990 Zb. o združovaní občanov v znení neskorších predpisov, ktoré je dobrovoľnou organizáciou inžinierov, vedcov, technikov, pedagógov, odborných a výskumných pracovníkov, činných v odbore Chemické inžinierstvo. Poslaním poskytovateľa je najmä všestranne podporovať rozvoj odboru Chemické inžinierstvo, starať sa o odborný rast svojich členov, spolupracovať pri výchove špecialistov v odbore Chemické inžinierstvo na školách všetkých stupňov, zastupovať záujmy slovenských chemických inžinierov v tuzemských i zahraničných organizáciách a podporovať rozvoj výmeny informácií a uplatnenie poznatkov svojich členov v priemyselnej, obchodnej, podnikateľskej, riadiacej, výskumnej, projekčnej a konštrukčnej praxi v chemickom, potravinárskom a ďalších odvetviach priemyslu v domácom i medzinárodnom meradle.
2. Predmetom zmluvy je záväzok Poskytovateľa osobne alebo sprostredkovane, po celú dobu trvania tejto zmluvy, realizovať charitatívnu reklamu a propagáciu obchodného mena a obchodnej značky Objednávateľa, to všetko spôsobom a formou v súlade s touto zmluvou a právnymi predpismi, a záväzok Objednávateľa zaplatiť Poskytovateľovi, za zrealizovanú reklamu a propagáciu, odplatu vo výške a za podmienok stanovených v tejto zmluve.

**Čl. 2**

**Účel použitia odplaty**

1. Poskytovateľ sa zaväzuje odplatu za zrealizovanú reklamu a propagáciu použiť za podmienok stanovených v tejto zmluve výlučne na charitatívne účely, pričom tieto príjmy je SSCHI povinná použiť len na účel vymedzený v § 50 ods. 5, a to účel, ktorý je predmetom činnosti SSCHI: podpora vzdelávania, ktorý je v súlade s § 50, ods. 5, písm. e) zákona č. 595/2003 Z.z. o dani z príjmov, ktorý bude podporený z odplaty za charitatívnu reklamu.
2. Poskytovateľ a Objednávateľ pre účely tejto zmluvy za podporu vzdelávania považujú:

* podpora talentovaných aktívnych študentov odboru Chemické inžinierstvo s výborným prospechom, podpora a uznanie za úspechy v študentských vedeckých a odborných súťažiach na národnej i medzinárodnej úrovni i za vedeckovýskumné a publikačné úspechy formou jednorazových motivačných štipendií,
* podpora vynikajúcich študentov cenami za najlepšiu bakalársku a najlepšiu diplomovú prácu v odbore Chemické inžinierstvo
* zabezpečenie a renovácia materiálno-technického vybavenia študentských laboratórií seminárnych a prednáškových miestností, v ktorých sa zabezpečuje výučba najmä študentov odboru Chemické inžinierstvo i iných študijných odborov na Fakulte chemickej a potravinárskej technológie STU v Bratislave (ďalej len FCHPT STU) ,
* zabezpečenie vhodných študijných pomôcok pre vysokoškolských študentov a pedagogických pomôcok pre vysokoškolských učiteľov, rozvoj multimediálnej výučby a s tým spojeného prístrojového a softvérového vybavenia na FCHPT STU,
* organizácia workshopov, tematických prednášok a iných odborných a populárno-náučných podujatí a podujatí a školení zameraných na rozvoj osobných a mäkkých zručností pre vysokoškolských študentov a učiteľov na FCHPT STU (úhrada s tým spojených organizačných a cestovných nákladov a nákladov na materiál, úhrada poplatkov za školenia),
* organizácia teambuildingových aktivít pre vysokoškolských študentov a učiteľov FCHPT STU (úhrada s tým spojených organizačných nákladov a nákladov na materiál, úhrada ubytovania a cestovného),
* organizáciu letnej školy, workshopov, tematických prednášok, exkurzií, dní otvorených dverí a iných propagačných a populárno-náučných podujatí pre stredoškolských študentov a učiteľov (úhrada s tým spojených organizačných nákladov, nákladov na materiál, na zhotovenie fotodokumentácie a inej dokumentácie a jej multimediálne šírenie, úhrada ubytovania, cestovného, personálnych a iných výdavkov v súvislosti s konaním týchto akcií),
* výjazdná alebo dištančná propagácia štúdia na FCHPT STU, najmä odbor Chemické inžinierstvo (úhrada s tým spojených organizačných nákladov, nákladov na materiál, úhrada cestovného a ubytovania propagujúcich, a úhrada iných výdavkov v súvislosti s konaním týchto akcií),
* zostavovanie, tlač a distribúcia materiálov propagujúcich štúdium odboru Chemické inžinierstvo a všeobecne štúdium na FCHPT STU; multimediálna propagácia,

1. Poskytovateľ sa zaväzuje príjem z odplaty za zrealizovanú reklamu a propagáciu použiť najneskôr do konca roka nasledujúceho po roku v ktorom bola odplata zaplatená podľa tejto zmluvy, t.j. do 31.12.2023.
2. Poskytovateľ sa zaväzuje a pre ten prípad je s tým uzrozumený, že ak do uplynutia lehoty ustanovenej v bode 3 tohto článku nepoužije príjem z odplaty dohodnutej v čl. 4 bod 1 tejto zmluvy na účel špecifikovaný v bode 1 tohto článku, je povinný zahrnúť tento príjem z odplaty, prípadne jeho nepoužitú časť do základu dane najneskôr za zdaňovacie obdobie, v ktorom uplynie lehota ustanovená v bode 5 tohto článku.

**Čl. 3**

**Forma a spôsob poskytnutia reklamy**

1. Poskytovateľ sa zaväzuje propagovať obchodné meno a obchodnú značku objednávateľa ako reklamného partnera a zároveň propagovať obchodné meno a obchodnú značku na špecifikovaných podujatiach. Týka sa to nasledovných podujatí:

* Zoznam podujatí podľa individuálnej dohody

1. Poskytovateľ sa zaväzuje reklamu a propagáciu objednávateľa zabezpečiť na podujatiach špecifikovaných v bode 1 tohto článku nasledovne:

* **vloženie loga na webovú stránku združenia v časti venovanej reklamným sponzorom a prispievateľom po dobu odo dňa platnosti zmluvy do XX.YY.ZZZZ včítane**
* **vloženie loga na reklamný banner umiestnený v priestoroch konania sa podujatí, špecifikovaných v bode 1 tohto článku**
* **umiestnením reklamného banneru a reklamných predmetov, dodaných Objednávateľom, v priestoroch Ústavu chemického a environmentálneho inžinierstva FCHPT STU v Bratislave, Radlinského 9, 812 37 Bratislava, Slovensko, po dobu odo dňa platnosti zmluvy do XX.YY.ZZZZ včítane**

**Čl. 4**

**Odplata za reklamu a platobné podmienky**

1. Objednávateľ sa zaväzuje za zrealizovanú reklamu a propagáciu Poskytovateľovi zaplatiť zmluvnými stranami vzájomne dohodnutú odplatu vo výške ...... € (slovom .............).
2. Objednávateľ sa zaväzuje odplatu zaplatiť na základe Poskytovateľom vystavenej faktúry, ktorú poskytovateľ vystaví do 7 dní od dňa podpisu tejto zmluvy a Objednávateľ sa ju zaväzuje zaplatiť najneskôr v lehote splatnosti uvedenej na faktúre.
3. V prípade, ak Objednávateľ odplatu nezaplatí, Poskytovateľ je oprávnený odmietnuť poskytnúť plnenie, na ktoré sa zaviazal v čl. 3 tejto zmluvy a súčasne je oprávnený odstúpiť od tejto zmluvy.

**Čl. 5**

**Všeobecné ustanovenia**

1. Poskytovateľ sa zaväzuje pri obstaraní reklamy a propagácie konať s náležitou odbornou starostlivosťou a v súlade so záujmami Objednávateľa.
2. Objednávateľ sa zaväzuje pri plnení záväzkov Poskytovateľa podľa tejto zmluvy spolupôsobiť dohodnutým spôsobom a v prípade potreby a žiadosti Poskytovateľovi poskytnúť potrebnú súčinnosť tak, aby sa naplnil účel sledovaný touto zmluvou.
3. Poskytovateľ sa ďalej zaväzuje predložiť Objednávateľovi do 30 dní od uskutočnenia akcie minimálne 1 exemplár Print Screen webovej stránky združenia, na ktorej je vyobrazené logo Objednávateľa v časti reklamných sponzorov a prispievateľov a fotodokumentáciu z podujatí špecifikovaných v čl. 3, bod 1, za účelom potvrdenia skutočného umiestnenia reklamy v zmysle čl. 3, bod 2.

**Čl. 6**

**Zmluvná doba a ukončenie zmluvy**

1. Táto zmluva sa uzatvára na dobu určitú, a to odo dňa jej účinnosti do splnenia všetkých záväzkov plynúcich zo zmluvy pre obe zmluvné strany.
2. Poskytovateľ má právo jednostranne vypovedať túto zmluvu v prípade, ak objednávateľ bude voči Poskytovateľovi postupovať v rozpore s dobrými mravmi, resp. svojím konaním poškodí záujmy Poskytovateľa.
3. Objednávateľ má právo jednostranne vypovedať zmluvu v prípade, ak Poskytovateľ podstatným spôsobom poruší záväzky vyplývajúce z tejto zmluvy a voči Objednávateľovi bude postupovať v rozpore s dobrými mravmi, resp. svojím konaním poškodí záujmy Objednávateľa.

**Čl. 7**

**Záverečné ustanovenie**

1. Zmena tejto zmluvy je možná len formou písomných dodatkov.
2. Ak dôjde po uzavretí zmluvy k zmene záväzných podmienok, za ktorých bola zmluva uzavretá, zmluvné strany sa zaväzujú upraviť zmluvu vo všetkých ustanoveniach dotknutých touto zmenou.
3. Práva a povinnosti zmluvných strán, ktoré nie sú upravené touto zmluvou, sa spravujú ustanoveniami Obchodného zákonníka.
4. Zmluvné strany sa dohodli na korektnom riešení prípadne vzniknutých rozporov.
5. Táto zmluva nadobúda platnosť a účinnosť dňom jej podpisu obidvoma zmluvnými stranami.
6. Táto zmluva je vyhotovená v dvoch rovnopisoch, po jednom rovnopise pre každú zmluvnú stranu.
7. Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah zmluvy zodpovedá ich skutočnej a slobodnej vôli, ju podpísali.

V XXX ......................................... V Bratislave .......................................

................................................................. ............................................................

Objednávateľ Poskytovateľ

Slovenská spoločnosť chemického inžinierstva

štatutár, Ing. Ján Janošovský PhD., predseda